આમ જોઇએ તો મોદી આ મામલે ફરી કોંગ્રસને કઠેડામાં ઊભી કરશે. 1971માં ઇન્દિરાએ રાજ્ય-સંસદની ચૂંટણી સાથે કરાવવાની પરંપરા તોડી હતી અને વહેલી ચૂંટણી કરી દીધી હતી. મોદી કદાચ વહેલી ચૂંટણી કરીને એ સાઇક્લિક પરંપરા પાછી ચાલુ કરે તો નવાઇ નહિ. કોંગ્રેસમાં ઇન્દિરા ગાંધી તેમના ઘણા સાહસિક નિર્ણયને કારણે પ્રખ્યાત થયાં હતાં અને એવી જ રીતે કટોકટી જેવા નિર્ણયને કારણે બદનામ પણ થયાં હતાં. ઇન્દિરાએ પોતાના ફાયદા માટે વહેલી ચૂંટણી યોજી હતી એવી જ રીતે મોદી પણ પોતાના ફાયદા માટે અને ઐતિહાસિક નિર્ણય બતાવવા માટે આવું કરી શકે. કોંગ્રેસને આની ગંધ આવી ગઇ છે.